คู่มือปฏิบัติงานกรณีระบบสารสนเทศล่ม (Downtime SOPs / Action Card)
หอผู้ป่วยใน (IPD) และหอผู้ป่วยวิกฤต (ICU) โรงพยาบาลปราสาท จังหวัดสุรินทร์
🚨 เมื่อได้ยินประกาศรหัส "IT ปาป้า" (ระบบล่ม) หรือ "IT เจ็บจี๊ด" (Ransomware)
สิ่งที่ต้องทำทันที (Immediate Actions):
1. หยุดใช้คอมพิวเตอร์: ห้ามพยายามบันทึกข้อมูลหรือสั่งยาเข้าระบบเด็ดขาด
· (กรณี IT เจ็บจี๊ด/Ransomware: ห้ามปิดเครื่อง (Shut down) เด็ดขาด ให้พยาบาลถอดสาย LAN ออกจากหลังคอมพิวเตอร์ทุกเครื่องที่เคาน์เตอร์พยาบาล)
2. เปิด BCP Box: หัวหน้าเวร/In-charge นำ "กล่อง BCP ฉุกเฉิน" ออกมา เตรียมแฟ้มผู้ป่วยสำรอง (Manual Chart)
3. ตรวจสอบผู้ป่วยปัจจุบัน: ปริ้นท์หรือเขียนอัปเดต "ใบสรุปยอดผู้ป่วยใน (Census)" ล่าสุดที่มีอยู่ เพื่อเช็คยอดและตำแหน่งเตียงผู้ป่วยทั้งหมด
4. เตรียมระบบสื่อสาร: เตรียมวิทยุสื่อสาร โทรศัพท์ภายใน และผู้ช่วยเหลือคนไข้ (Runner) สำหรับวิ่งส่ง Order ยาและ Lab
🏥 ขั้นตอนการปฏิบัติงาน (Manual Operations)
1. การรับผู้ป่วยใหม่ (Admission)
· รับแฟ้มประวัติกระดาษจาก ER หรือ OPD
· เขียน ชื่อ-นามสกุล, HN, AN (ถ้ามี) และ ประวัติแพ้ยาตัวโตๆ ลงบนหัวกระดาษของแบบฟอร์มทุกใบในแฟ้มผู้ป่วย 
· ใส่สายรัดข้อมือ (Wristband) แบบเขียนด้วยมือให้ผู้ป่วย ตรวจสอบความถูกต้องก่อนสวมใส่เสมอ
· ลงทะเบียนรับผู้ป่วยใหม่ใน "สมุดทะเบียนผู้ป่วยใน (Ward Logbook)"
2. การตรวจเยี่ยมของแพทย์ (Ward Round & Doctor Orders) 
· แพทย์บันทึกอาการ (Progress Note) และคำสั่งการรักษาลงใน "แบบบันทึกคำสั่งแพทย์ (IPD Doctor Order Sheet)" ด้วยลายมือที่อ่านออกชัดเจน 
· แพทย์ต้อง เซ็นชื่อและลงเวลา กำกับทุกครั้งหลังจบคำสั่ง 
· กรณีฉุกเฉิน/สั่งการด้วยวาจา (Verbal Order): พยาบาลต้องจดลงกระดาษและทำ Read-back (ทวนคำสั่ง) ทุกครั้ง และให้แพทย์มาเซ็นชื่อกำกับโดยเร็วที่สุด 
3. การจัดการยาและสารน้ำ (Medication Management) - จุดเสี่ยงสูงสุด
· พยาบาลนำ Doctor Order Sheet มาลอกคำสั่งยาลงใน "ใบบันทึกการบริหารยา (Manual MAR - Medication Administration Record)" หรือ Kardex
· การเบิกยา: คัดลอกรายการยาลงใน "ใบสั่งยา Manual" ระบุชื่อ/เตียงให้ชัดเจน ให้ Runner วิ่งส่งห้องยา (หรือส่งแฟกซ์ถ้าเครื่องใช้งานได้)
· การบริหารยาข้างเตียง: ต้องใช้หลัก 6 Rights อย่างเคร่งครัด โดยถือแฟ้ม Manual MAR ไปเทียบกับสายรัดข้อมือผู้ป่วยทุกครั้งก่อนฉีด/ให้ยา
4. การส่งตรวจ Lab/X-Ray/โภชนาการ
· Lab/X-Ray: เขียนใบ Request Manual ระบุตึก/เตียงให้ชัดเจน และให้ Runner เดินส่ง (การเขียนชื่อบน Tube เลือด ต้องเขียนด้วยปากกาเคมี ห้ามใช้เทปกาว)
· อาหารผู้ป่วย: เขียน "ใบสั่งอาหารผู้ป่วย (Diet List)" รวบรวมส่งให้แผนกโภชนาการทางโทรศัพท์หรือส่งกระดาษในแต่ละมื้อ
5. การจำหน่าย/ย้ายผู้ป่วย
· Discharge: แพทย์เขียนใบสรุปการรักษา (Discharge Summary) แบบ Manual แจ้งพยาบาลรวบรวมค่าใช้จ่ายลงใน "ใบสรุปค่ารักษาพยาบาล" ส่งให้ห้องการเงิน/ห้องยา เพื่อคิดเงิน
· Transfer: โทรศัพท์ประสานตึกปลายทาง และใช้แฟ้มประวัติกระดาษติดตัวผู้ป่วยไปทั้งหมด
เมื่อได้ยินประกาศรหัส "IT ปาป้า 3" หรือ "IT เจ็บจี๊ด 3" (ระบบใช้งานได้ปกติ)
ขั้นตอนการกู้คืนข้อมูล (Recovery Phase/Backlog Data Entry):
1. จัดการผู้ป่วยรับใหม่/จำหน่าย: แจ้งพยาบาลหน้าห้องตรวจว่า "เปิด Visit ครบแล้ว" 
1.1. คีย์รับผู้ป่วยใหม่ (Admit) เข้าตึกในระบบ HOSxP เพื่อให้ระบบสร้าง AN ให้สมบูรณ์
1.2. คีย์จำหน่ายผู้ป่วย (Discharge) ย้อนหลังให้ครบ
2. คีย์คำสั่งการรักษาและยา (Backlog Orders):
2.1. พยาบาล/แพทย์ นำ Doctor Order Sheet ในแฟ้มผู้ป่วยทุกคน มา คีย์ Order ยา, Lab, X-Ray และหัตถการ ย้อนหลัง เข้าระบบให้ตรงตามที่สั่งในกระดาษ เพื่อให้ห้องยาและห้อง Lab ยืนยันการตัดสต๊อกและคิดค่าใช้จ่าย
3. ตรวจสอบความสมบูรณ์ (Data Integrity Check):
3.1. หัวหน้าเวร (In-charge) ตรวจสอบ Census ในระบบ HOSxP เทียบกับสมุดลงทะเบียนผู้ป่วยใน (Logbook) ว่ายอดตรงกัน และไม่มีผู้ป่วยตกหล่น
3.2. ประทับตรา "คีย์ข้อมูลแล้ว" บนเอกสาร Manual
ข้อควรระวังพิเศษสำหรับ IPD:
Patient Identification (การระบุตัวตน): เนื่องจากไม่สามารถพิมพ์สติกเกอร์ (Sticker Barcode) ได้ การเขียนชื่อผู้ป่วยบนกระดาษทุกใบมักตกหล่น หรือสลับใบกัน แนะนำให้ตรวจทาน "ชื่อ-นามสกุล และ HN" ที่มุมกระดาษทุกครั้งก่อนลงมือทำหัตถการหรือฉีดยา
การส่งเวร: ในช่วงเปลี่ยนผลัด (เวรเช้า-บ่าย-ดึก) ต้องส่งเวรด้วยกระดาษ Kardex อย่างละเอียด เพื่อไม่ให้อาการเปลี่ยนแปลงหรือคำสั่งยาตกหล่น
